દર શનિ-રવિ અહી પ્રવાસીઓની ઘણી ભીડ જોવા મળે છે. આર્થર-લેકમાં સામાન્ય દિવસે ત્રણ-ચાર બોટ જ જોવા મળે. પણ શનિવારના આગલા દિવસે વધુ પ્રવાસીઓને પહોંચી વળવા માટે બીજી બોટ પાણીમાં ઉતારવામાં આવતી હતી. તે વખતે હું તેમના ફોટા પડતો હતો અને તેમને બોટ ખસેડવામાં મદદ પણ કરી હતી. બોટના તળિયાને નુકસાન ન થાય તે માટે તેની નીચે ટાયર મૂકવામાં આવતાં હતાં. બોટ પ્રમાણમાં ઘણી ભારે હતી તેથી જોશ વધારવા સૌ ‘જોર લગા કે….. હઇશા’ બોલીને બધા જુસ્સો વધારતા હતા. નીચે પણ એવો બોટ ઊચકતો ફોટો મૂક્યો છે.